شه‌فه‌ق نيوز/ بانك رافده‌ين ئاشكراى ئه‌وه‌ كرد قه‌رز 50 مليۆنيه‌گه‌ ئه‌را زيايكردن بنايه‌و خاسكارى ماڵه‌يل نيشته‌جى ك ئه‌دريه‌ێد وه‌ كارمه‌نده‌يل و 30 مليۆن ديناره‌گه‌ ئه‌را هاووڵاتيه‌يل وه‌گووره‌ى وه‌رگره‌وخستن تاپوو ماڵه‌گه‌ ئه‌دريه‌ێد.
له‌ى باوه‌ته‌و، نويسينگه‌ى ره‌سانن بانكه‌گه‌ له‌ به‌ياننامه‌يگ ئه‌را شه‌فه‌ق نيوز وت: زه‌مانه‌ت وه‌پيداين ئه‌و قه‌رزه‌ ئه‌را بنايه‌كردن و خاسه‌وكردن ماڵ ئه‌را هاووڵاتيه‌يل وه‌گووره‌ى وه‌گره‌وناين تاپوو ئه‌دێ.
به‌ياننامه‌گه‌ وت: قه‌رز دروسكردن خانگ يا خاسه‌وكردن بنايه‌ى ماڵ ئه‌ڕه‌سێده‌ 50 مليۆن دينار ئه‌را كارمه‌نده‌يل و 30 مليۆن ديناريش ئه‌را هاووڵاتيه‌يل.
